Sassenreuth is scho 1366/1368 ois „Sahssenreut, zum Amt Thurndorf gheand“, eawähnt. Aus spätara Zeid findt mas aa ois „Saxenreut“ in Urkundn. Da easchte Ortsnomanstei losst evtl. auf a Rodung duach Persona vom Stomm da Sachsn schliaßn. Es sei dohigstejt, obs freie oda kriagsgfongane Sachsn woan. Da zwoa Tei vom Ortsnoma losst a Entstehung in da zwoatn Rodungsperiode eakenna, in der meist de Ortsnoma entstondn san, de auf -reuth endn.